cyanic-selkie/wikianc huggingface dataset:
Ιππικοί, Γυμνικοί και Ποδηλατικοί Αγώνες 1902 στον Ποδονίφτη
Ιππικοί αγώνες
2 Υπήρχαν επτά εμπόδια: α) φράκτης ύψους 0,80μ, β) βαλβίς στερεά ύψους 0,70μ, γ) τάφρος πλάτους 0,80μ, δ) τειχίο ύψους 0,50μ και πλάτους 0,30μ, ε) φράκτης ύψους 0,90μ, στ) βαλβίς στερεά ύψους 0,60μ και ζ) φράκτης ύψους 1μ με τάφρο πλάτους 1μ.
4 Ο αγώνας ήταν ιπποδρομία με φυσικά και τεχνητά εμπόδια (τάφροι, αναχώματα κ.ά.) κατά μήκος της διαδρομής. Είχε δραματική εξέλιξη. Στο πρώτο εμπόδιο (τάφρος με νερό) ένας ίππος σκόνταψε και ο αναβάτης έπεσε και έμεινε αναίσθητος. Στο δεύτερο εμπόδιο (ξύλινο διάφραγμα) ο προπορευόμενος ίππος δεν έκοψε φόρα, το έσπασε και στη συνέχεια λοξοδρόμησε, με αποτέλεσμα να ρίξει τον αναβάτη, να πέσουν επάνω του άλλοι τρεις ίπποι με τους αναβάτες τους που ακολουθούσαν και να σημειωθούν ελαφρείς τραυματισμοί: κατάγματα, εξαρθρώσεις και μώλπωπες.
5Η διαδρομή που ακολούθησαν οι ιππείς ήταν: "εκ της Στρατιωτικής Ιππευτικής Σχολής κατευθυνόμενοι εις Καλαμάκιον θα διέλθωσιν δια των σταθμών Ελευσίνας, Μεγάρων, Κινέττας, Αγίων Θεοδώρων, Καλαμάκι Κορινθίας (Ισθμός), ίνα δια των αυτών σημείων επανέλθουν διερχόμενοι δια Δαφνίου και ακολουθούντες την οδόν Πειραιώς εις το Ποδηλατοδρόμιον του Νέου Φαλήρου". Μετείχαν 11 ιππείς (ένας εκτός συναγωνισμού) και τερμάτισαν πέντε.
6 Τερμάτισε πρώτος, διότι είχε την πρόνοια και την αντοχή να ξεκουράζει τον ίππο του βαδίζοντας δίπλα του, σχεδόν στο 1/3 της διαδρομής.
7 Τερμάτισε μαζί με τον πρώτο αλλά είχε ξεκινήσει μία ώρα ενωρίτερα. Ανεπισήμως δεύτερος ήταν ο υπίλαρχος Ταμπακόπουλος με χρόνο 12 ώρες 44΄ αλλά μετείχε εκτός συναγωνισμού, διότι είχε δηλώσει εκπρόθεσμα συμμετοχή.
Αναφορές
Κατηγορία:Διοργανώσεις στίβου στην Ελλάδα Κατηγορία:Πολυαθλητικές διοργανώσεις το 1902 Κατηγορία:Πολυαθλητικές διοργανώσεις στην Αθήνα Κατηγορία:Ποδηλασία Κατηγορία:Ιππασία
Ποταμολογία
Η Ποταμολογία, ή ποτάμια υδρολογία, είναι ένας ιδιαίτερος επιστημονικός κλάδος της Υδρολογίας με κύριο αντικείμενο έρευνας και μελέτης κάθε τι επιστητό που έχει σχέση με ποταμούς και των καθεστώτων που δημιουργούνται εξ αυτών στο οικοσύστημα γενικά, όπως π.χ. τα ποτάμια συστήματα, τη κατανομή τους, τύπους απορροής, ποτάμιες ροές και παραμέτρων αυτών, αποστραγγίσεις κ.λπ..
Ιδιαίτερο επίσης ενδιαφέρον αποδίδει στις διάφορες διακυμάνσεις τους καθώς και στις διάφορες γεωμορφές για παροχές και εκμετάλλευση ή αναβάθμιση αυτών σε συνεργασία με πολλές άλλες επιστήμες.
Κατηγορία:Υδρολογία
Καπετάν Βράκας (ταινία)
Το Καπετάν Βράκας (πρωτότυπος αγγλικός τίτλος: Captain Underpants: The First Epic Movie) είναι μια αμερικανική ταινία κινουμένων σχεδίων υπερήρωων του 2017, βασισμένη στην ομώνυμη παιδική σειρά μυθιστορημάτων του Νταβ Πίλκι, παραγωγής DreamWorks Animation και την τελευταία ταινία της DreamWorks διανομής 20th Century Fox. Την σκηνοθέτησε ο Ντέιβιντ Σόρεν σε σενάριο του Νίκολας Στόλερ και πρωταγωνιστούν οι φωνές των Εντ Χελμς, Κέβιν Χαρτ, Τόμας Μίντλιτς και Νικ Κρολ. Η ταινία σηματοδότησε την 20η επέτειο της σειράς Καπετάν Βράκας. Στην ταινία, δύο μαθητές της τέταρτης δημοτικού, ο Τζορτζ Μπερντ και ο Χάρολντ Χάτσινς υπνωτίζουν κατά λάθος τον άσεμνο διευθυντή τους, τον κύριο Κρουπ, πιστεύοντας ότι είναι ο "Καπετάν Βράκας", ένας υπερήρωας που πολεμά το έγκλημα φορώντας μόνο εσώρουχα και κάπα, νομίζοντας ότι έχει υπερδυνάμεις. Η ταινία προσαρμόζει χαλαρά το πρώτο, το δεύτερο και το τέταρτο βιβλίο Καπετάν Βράκας.
Το Καπετάν Βράκας έκανε πρεμιέρα στις 21 Μαΐου 2017, στο Regency Village Theatre στο Λος Άντζελες και κυκλοφόρησε στις Ηνωμένες Πολιτείες στις 2 Ιουνίου, σε 3D και 2D μορφές. Η ταινία έλαβε γενικά θετικές κριτικές, με τους κριτικούς να επαινούν τα κινούμενα σχέδια, το χιούμορ, την πίστη και τις αναφορές στο αρχικό υλικό της, και τις φωνητικές ερμηνείες, ιδιαίτερα του Χελμς. Κέρδισε 125 εκατομμύρια δολάρια παγκοσμίως έναντι προϋπολογισμού 38 εκατομμυρίων δολαρίων, ο χαμηλότερος προϋπολογισμός για ταινία μεγάλου μήκους της DreamWorks Animation μέχρι την κυκλοφορία του Σπίριτ ο Ατίθασος το 2021 με προϋπολογισμό 30 εκατομμυρίων δολαρίων. Μια τηλεοπτική σειρά του Netflix, Οι Επικές Ιστορίες του Καπετάν Βράκα κυκλοφόρησε στις 13 Ιουλίου 2018, έχοντας προβάλει 4 σεζόν με 45 επεισόδια και 3 σπέσιαλ μέχρι στιγμής. Ανακοινώθηκε επίσης μια spin-off ταινία βασισμένη στο Dog Man, μια άλλη σειρά βιβλίων του Πίλκι.
Εξωτερικοί σύνδεσμοι
Κατηγορία:Ταινίες σχετικά με εκπαιδευτικούς Κατηγορία:Ταινίες κινουμένων σχεδίων της DreamWorks Animation Κατηγορία:Αμερικανικές slapstick ταινίες Κατηγορία:Αμερικανικές κωμικές ταινίες δράσης Κατηγορία:Αμερικανικές 3D ταινίες Κατηγορία:Ταινίες παραγωγής 20th Century Fox Κατηγορία:Ταινίες κινουμένων σχεδίων της 20th Century Fox Κατηγορία:Ταινίες του 2017 Κατηγορία:Ταινίες με μουσική σύνθεση Θίοντορ Σαπίρο Κατηγορία:3D ταινίες κινουμένων σχεδίων Κατηγορία:Αμερικανικές ταινίες κινουμένων σχεδίων υπολογιστή Κατηγορία:Ταινίες κινουμένων σχεδίων του 2017
Μάτα Χάρι
Το όνομα Μάτα Χάρι (στα ινδονησιακά «ήλιος») ήταν ψευδώνυμο της Ολλανδής Μαργαρίτα Ζέλε (πλήρες όνομα Margaretha Geertruida "Grietje" Zelle MacLeod, 7 Αυγούστου 1876 - 15 Οκτωβρίου 1917) που υπήρξε σπουδαία χορεύτρια ινδικών χορών, εταίρα, αλλά και φημισμένη κατάσκοπος στον Α΄ Παγκόσμιο Πόλεμο.
Η Μαργαρίτα Ζέλε είχε παντρευτεί αρχικά τον λοχαγό του ολλανδικού αποικιακού στρατού Ροδόλφο ΜακΛάουντ, τον οποίο αργότερα διαζεύχθηκε. Στη συνέχεια επέστρεψε από τις Ολλανδικές Ινδίες στην Ευρώπη, όπου άρχισε να εμφανίζεται στα σημαντικότερα κοσμικά κέντρα διασκέδασης στο Παρίσι καθώς και σε άλλες πρωτεύουσες της Ευρώπης, ως Ινδή χορεύτρια με το όνομα Μάτα Χάρι. Έχοντας ολλανδικό διαβατήριο, λόγω της ουδετερότητας της χώρας, μπορούσε καθ' όλη τη διάρκεια του πολέμου να μετακινείται ελεύθερα από τη μία χώρα στην άλλη.
Τελικά το 1917 συνελήφθη από τους Γάλλους με την κατηγορία του διπλού κατασκόπου κατά συρροή, προσάπτοντας της ευθύνες για το θάνατο 50.000 Γάλλων στρατιωτών, καταδικάστηκε σε θάνατο και εκτελέστηκε στις 15 Οκτωβρίου στην περιοχή του Βενσέν (Vincennes). Σύμφωνα, ωστόσο, με το συγγραφέα Russel Warren Howe η Ζέλε υπήρξε, πιθανότατα, θύμα σκευωρίας, καθώς πολλά από τα στοιχεία που παρουσιάσθηκαν στη δίκη της ήταν χαλκευμένα, ενώ αγνοήθηκαν άλλα, που ενδεχομένως θα οδηγούσαν στην αθώωσή της.
Εξωτερικοί σύνδεσμοι
Κατηγορία:Πρόσωπα του Α΄ Παγκοσμίου Πολέμου Κατηγορία:Ολλανδοί χορευτές Κατηγορία:Ολλανδοί κατάσκοποι Κατηγορία:Εταίρες και παλλακίδες
Χρήστος Μικές
Ο Χρήστος Μικές είναι Έλληνας αμυντικός ποδοσφαιριστής, γεννημένος στις 23 Σεπτεμβρίου 1971 στην Πάτρα.
Σταδιοδρομία
Ξεκίνησε το ποδόσφαιρο στο Ζαβλάνι και στο δεύτερο μισό της περιόδου 1989-90 μεταγράφηκε στην Παναχαϊκή, η οποία τότε αγωνιζόταν στη Β' εθνική. Το 1996-97 μεταπήδησε στην Καλαμάτα όπου αγωνίστηκε για τα επόμενα τέσσερα χρόνια και συνέχισε από το 2000 μέχρι το 2003 στον Ιωνικό.
Η καριέρα του συνεχίστηκε για τα επόμενα δύο χρόνια στη Χαλκηδόνα και το 2005-06 στον Ατρόμητο μετά τη συγχώνευση των δύο συλλόγων που προηγήθηκε. Συνέχισε για ένα χρόνο στη Βέροια, ενώ την περίοδο 2007-08 αγωνίστηκε στη Δ' Εθνική και στον Αχιλλέα Καμαρών.
Στις Εθνικές ομάδες
Ο Χρήστος Μικές υπήρξε μέλος της Εθνικής ομάδας ενόπλων που κατέκτησε την πρώτη θέση στο Παγκόσμιο Κύπελλο Ποδοσφαίρου Ενόπλων του 1997. Επίσης, αγωνίστηκε στην Εθνική Νέων το 1988-89 στα προκριματικά του ευρωπαϊκού κυπέλλου ΟΥΕΦΑ.
Οικία Τζέιμς Φράνσις Κινγκ
Η οικία Τζέιμς Φράνσις Κινγκ (Casa James Francis King) βρίσκεται στην πολιτεία Τσάκαρα Φλόρα (Chácara Flora), μια περιοχή αραιά χτισμένη και πράσινη, στο νότιο τμήμα του Σάο Πάολο (São Paulo ) της Βραζιλίας. Η κατασκευή της διήρκεσε περίπου δύο χρόνια (1972-1974) και αποτελεί μία από τις χαρακτηριστικές ιδιωτικές κατοικίες που σχεδίασε ο Βραζιλιάνος μοντερνιστής αρχιτέκτονας Πάουλο Μέντες ντα Ρότσα (Paulo Mendes da Rocha).
Τοποθεσία
To σπίτι βρίσκεται στην πολιτεία Τσάκαρα Φλόρα (Chácara Flora), μια αποκλειστική γειτονιά στο νότιο τμήμα του ευρύτερου Σάο Πάολο της Βραζιλίας, σε ένα οικόπεδο με απότομη πλαγιά. Η περιοχή μελέτης χαρακτηρίζεται από την κατάφυτη φυσική έκταση του Ατλαντικού δάσους (Mata Atlântica), η οποία παλαιότερα εκτεινόταν ως την περιοχή που τώρα έχει καταλάβει η πόλη.
Ένταξη κτιρίου και πρόθεση σχεδιασμού
Πρωταρχική πρόθεση του σχεδιασμού είναι να επιτρέπεται η αλληλοδιείσδυση μεταξύ της κατοικίας και του μεγαλοπρεπούς φυσικού περιβάλλοντος, χωρίς αυτό να σημαίνει ότι το κτίριο προσπαθεί να μιμηθεί μορφές από τη φύση. Ο αρχιτέκτονας ήθελε να πραγματοποιηθούν όσο το δυνατόν λιγότερες παρεμβατικές ενέργειες και εκσκαφές στο έδαφος, ώστε η κατασκευή του κτιρίου να μην λειτουργήσει εις βάρος του μοναδικού φυσικού τοπίου της περιοχής. Η αρχιτεκτονική συνδιαλέγεται με τη φύση μέσω μιας περίπλοκης σχέσης, αφού συμμετέχει στη δημιουργία του τοπίου χρησιμοποιώντας τη σχέση με την απόσταση, καθώς η κατοικία είναι περιτριγυρισμένη, αλλά, όχι κλειστή από σκιερούς χώρους.
Περιγραφή Κτιρίου
Το υλικό κατασκευής του κτιρίου είναι το οπλισμένο σκυρόδεμα, ενώ ο φέρων οργανισμός αποτελείται από οκτώ μόνο κολώνες, ώστε να επιτυγχάνεται η ελάχιστη παρέμβαση στον περιβάλλοντα χώρο. Το οικόπεδο της κατοικίας καταλαμβάνει έκταση 2,500 τετραγωνικών μέτρων και είναι γεμάτο από πλούσια βλάστηση, η οποία χαρακτηρίζει την κατοικημένη περιοχή της Chácara Flora. Σε αντίθεση με τις περισσότερες κατοικίες του Mendes da Rocha που στο επίπεδο του εδάφους είναι σκοτεινές, η Casa King ακολουθεί ένα ειδικό σύστημα, με αποτέλεσμα τη δημιουργία ενός μεγάλου αιθριακού χώρου.
Η εσωτερική κεντρική αυλή της κατοικίας αποτελεί το βασικότερο στοιχείο του κτιρίου, καθώς οργανώνει και οριοθετεί τον χώρο στα πλαίσια μιας ανθρώπινης κλίμακας, η οποία προσεγγίζει τις καθημερινές ανάγκες των κατοίκων.
Η πρόσβαση γίνεται μέσω ενός μονοπατιού δημιουργώντας μια σχέση μεταξύ του ίδιου του σπιτιού και του φυσικού περιβάλλοντος. Η κλίση του εδάφους ξεκινάει από το επίπεδο του δρόμου και υψώνεται κατά μήκος της διαδρομής που οδηγεί στην κατοικία. Η ανύψωση σταματάει στο σημείο όπου συναντάει το επίπεδο της εισόδου, στο οποίο φιλοξενούνται οι βοηθητικές λειτουργίες της κατοικίας, με ορισμένες να είναι θαμμένες εν μέρει στο έδαφος. Ένα κλιμακοστάσιο οδηγεί στους κύριους χώρους διημέρευσης, οι οποίοι βρίσκονται στο βορινό τμήμα του σπιτιού, με αποτέλεσμα να μειώνεται η νοτιοδυτική ζώνη αισθητά, σχηματίζοντας έναν στενό εξωτερικό διάδρομο.
Ο κοινόχρηστος χώρος του καθιστικού είναι άμεσα συνδεδεμένος με την εσωτερική αυλή, με αποτέλεσμα η μετωπική τους διάταξη να δημιουργεί τις κατάλληλες συνθήκες για την ανακύκλωση του αέρα, ελέγχοντας με αυτόν τον τρόπο τη θερμοκρασία και την υγρασία στο εσωτερικό του σπιτιού.
When Love Kills Love
Παραπομπές
Κατηγορία:Τραγούδια των Scorpions Κατηγορία:Τραγούδια γραμμένα από τον Κλάους Μάινε
Οικία Τζέιμς Φράνσις Κινγκ
Οργάνωση της κύριας κάτοψης
Η κάτοψη του σπιτιού ακολουθεί μία αυστηρή γεωμετρία, καθώς είναι ακριβώς τετράγωνη σε σχήμα, ενώ οι πολλαπλές πλάκες των διαφόρων επιπέδων καθιστούν το σπίτι ένα "γεωμετρικό τεχνούργημα".
Το σπίτι χαρακτηρίζεται από μία πολύ απλή οργάνωση των χώρων, οι οποίοι δεν είναι προσανατολισμένοι προς τον τεράστιο κήπο του οικοπέδου, αλλά, αντιθέτως, είναι διατεταγμένοι γύρω από τον αιθριακό χώρο.
Τα υπνοδωμάτια είναι τοποθετημένα στη μεριά της κύριας όψης προς το βορρά - με τους χώρους υγιεινής να παρεμβάλλονται ανάμεσά τους, δημιουργώντας ένα συνεχές μέτωπο στον κύριο χώρο διημέρευσης. Ο κοινόχρηστος χώρος του καθιστικού, που βρίσκεται στο επίπεδο της εισόδου, είναι ένα μεγάλος χωρισμένος χώρος, στον οποίο πρωταρχική θέση κατέχει η παρουσία ενός τζακιού - χαρακτηριστικό στοιχείο στις κατοικίες του Mendes da Rocha. Η εστία έχει σημαντικό ρόλο στην κάτοψη καθώς γύρω της περιστρέφεται η οικιακή ζωή. Η οργάνωση της κάτοψης, ωστόσο, επιτρέπει στους κατοίκους να προσαρμόσουν τις ανάγκες τους στο χώρο. Όπως ο ίδιος ο Mendes da Rocha έχει υποστηρίξει, το σπίτι είναι "ένας τόπος συγκέντρωσης και επέκτασης ταυτόχρονα". Δηλαδή, ένας τόπος που στρέφεται προς τη φύση, αλλά ταυτόχρονα ένα περιβάλλον που σέβεται την ανάγκη των ενοίκων για ιδιωτικότητα.
Η κουζίνα καταλαμβάνει μεγάλο βαθμό του νοτιοανατολικού μετώπου και έρχεται σε επικοινωνία με την τραπεζαρία, έχοντας θέα προς το αίθριο.
Η τομή
Η αρχιτεκτονική τομή περιγράφει τον διάλογο του κτιρίου με τη φύση, καθώς το πρώτο έρχεται να ακουμπήσει ευγενικά στο ανάγλυφο του εδάφους. Η τοποθέτηση του κτιρίου πάνω σε στύλους, στην καρδιά του οικοπέδου, που αιωρείται της απότομης πλαγιάς και η τρύπα στην πλάκα του βασικού επιπέδου που διαμορφώνει το κεντρικό αίθριο, αποτυπώνει την πρόθεση του αρχιτέκτονα να δημιουργήσει ένα αυτοτελές εσωτερικό τοπίο ενταγμένο στο υπάρχον φυσικό περιβάλλον. Η σταδιακή προσέγγιση του κτιρίου μέσω ενός μονοπατιού που ανεβαίνει κατά μήκος ενός από τα όρια του οικοπέδου, η είσοδος από το επίπεδο της αυλής μέσω μιας σκάλας, καθώς και η ύπαρξη του διαδρόμου που οριοθετεί το αίθριο, δημιουργούν ένα αρκετά εσωστρεφές σύστημα κίνησης. Ο ρόλος της τομής, του συγκεκριμένου κτιρίου δεν επιδιώκει τη συνθετική οργάνωση των χώρων, αλλά την περιγραφή μιας εσωστρεφούς επικοινωνίας με το αίθριο, τις διαβαθμίσεις του δημόσιου χώρου, τα ασαφή όρια του μέσα με το έξω, τη σχέση με το έδαφος και την ένταξη με το τοπίο.
Ιστορικό πλαίσιο
Ο Mendes da Rocha σχεδιάζει τα μεγάλα του έργα στη Βραζιλία σε μία περίοδο επηρεασμένη από τις έντονες πολιτικές εξελίξεις. Η δημοκρατία της Βραζιλίας εναντιώθηκε τρεις φορές στη δικτατορία - το 1930-1934 και το 1937-1945 κατά του Ζετούλιο Βάργκας, ενώ το 1964-1985 κατά εναλλασσόμενης στρατιωτικής ηγεσίας - γεγονότα που επηρέασαν σε βάθος τον αρχιτέκτονα. Τη συγκεκριμένη περίοδο, τα σχέδιά του που αφορούν δημόσια κτίρια περιορίζονται σημαντικά και στρέφονται προς τη δημιουργία κλειστών συγκροτημάτων, με πιο αυστηρά όρια. Στόχος αποτελεί η αίσθηση ασφάλειας μιας αστικής πραγματικότητας που η σύγχρονη πόλη δεν διαθέτει. Η συστηματική ροπή του αρχιτέκτονα προς την εσωστρέφεια, είναι ακόμη πιο εμφανής στις οικιστικές μελέτες της εποχής, που χτίστηκαν κατά τη διάρκεια του πραξικοπήματος και μετά, οι οποίες, ως επί το πλείστον, μοιάζουν απρόσιτες, από το επίπεδο του δρόμου. Το ενδιαφέρον μετατοπίστηκε - και μαζί με αυτό και οι συνθέσεις του αρχιτέκτονα- από την απόλυτη επιβολή μιας ριζοσπαστικής καθημερινότητας που εμφάνιζαν οι πρώιμες κατοικίες του στην πρόταση ενός εναλλακτικού οικιστικού περιβάλλοντος για την επίλυση δυσλειτουργιών.
Αρχιτεκτονικό κίνημα
Τα έργα του Mendes da Rocha εντάσσονται στο αρχιτεκτονικό κίνημα της σχολής Paulista του Σάο Πάολο, η οποία άνθισε στη Βραζιλία κατά την περίοδο 1950-1970 και ακολούθησε κατευθύνσεις οι οποίες έτειναν να προσεγγίζουν περισσότερο τις μπρουταλιστικές αρχές. Η αρχιτεκτονική που προήγαγε η σχολή δεν επεδίωκε την παραγωγή αρμονικών και αφομοιώσιμων έργων, αλλά τη δημιουργία κτιρίων που αντικατοπτρίζουν την κοινωνία, “καταγγέλλοντας” τις ανισότητες.
Συνεπώς, μέσω της εκτεταμένης χρήσης του οπλισμένου σκυροδέματος, της “ειλικρίνειας” της κατασκευής, της αξιοποίησης των τοπικών υλικών και των παραδοσιακών συστημάτων δόμησης πραγματοποιούνται πειράματα στη δημόσια αρχιτεκτονική, αποσκοπώντας στην επανοικειοποίηση της πόλης από τους πολίτες της. Ο Paulo Mendes da Rocha, υπήρξε μία από τις ηγετικές φυσιογνωμίες της αρχιτεκτονικής στο Σάο Πάολο. Ενάντιος στον φετιχισμό της φόρμας και των υλικών, επιχείρησε να εκθέσει στο έργο του στοιχεία όπως: τη σχεδόν αποκλειστική ταύτιση της αρχιτεκτονικής παραγωγής με τον κρατικό μηχανισμό, την ανάγκη εισαγωγής υλικών, δομικών στοιχείων και λοιπών εξαρτημάτων από άλλες χώρες, την απασχόληση οικονομικά προσιτών εργατικών χεριών για έργα σημαντικής τεχνικής πολυπλοκότητας και την προσομοιωμένη εμφάνιση των κτιρίων, ώστε να μην φανερώνεται σ’ αυτήν ο χειρωνακτικός τρόπος κατασκευής και το συνεπακόλουθο υψηλό κόστος της.
Πηγές
Κατηγορία:Σάο Πάολο Κατηγορία:Κτίρια και κατασκευές στη Βραζιλία
Επαρχίες της Λιθουανίας
Το έδαφος της Λιθουανίας διαιρείται σε 10 επαρχίες (λιθουανικά: ενικός apskritis, πληθυντικός apskritys), που ονομάζονται όπως οι πρωτεύουσές τους. Οι επαρχίες διαιρούνται σε 60 δήμους (λιθουανικά: ενικός savivaldyb;, πληθυντικός savivaldybės): 9 δήμοι πόλεων, 43 δήμοι περιοχής και 8 δήμοι. Κάθε δήμος διαιρείται έπειτα σε δημογεροντίες (λιθουανικά: ενικός seniūnija, πληθυντικός seniūnijos). Αυτή η διαίρεση δημιουργήθηκε το 1994 και τροποποιήθηκε ελαφρώς το 2000.
Οι επαρχίες κυβερνιούνται από τους κυβερνήτες (λιθουανικά: ενικός αριθμός - apskrities viršininkas, πληθυντικός - apskrities viršininkai) που διορίζονται από την κεντρική κυβέρνηση στο Βίλνιους. Το αρχικό καθήκον τους είναι να εξασφαλίσουν ότι οι δήμοι υπακούν τους νόμους και το σύνταγμα της Λιθουανίας.
38628 Χουγιά
Ο 38628 Χουγιά ή 2000 EB173 είναι ένα μεταποσειδώνιο αντικείμενο, το οποίο έχει την ίδια τροχιά με τον Πλούτωνα με διάμετρο περίπου 450 χιλιόμετρα και είναι υποψήφιος πλανήτης νάνος. Ανακαλύφθηκε τις 10 Μαρτίου 2000. Πήρε το όνομά του από τον Θεό του κάτω κόσμου των Ινδιάνων Γουαϋούου της Βενεζουέλας, ο οποίος συνδέεται με τη βροχή και τον χειμώνα και ζει πέρα από τον Ήλιο.
Φυσικά χαρακτηριστικά
μικρογραφία|αριστερά|170px Ο Χουγιά είναι μετρίως κόκκινο (φάσμα: BV=0,95, VR=0,47, BR=1,54 ) και στην επιφάνειά του υπάρχουν θολίνες (περιοχές με οργανικές ενώσεις), στις οποίες οφείλει το χρώμα του. Υπολογίζεται με βάση κάποιες αποσπασματικές φασματικές παρατηρήσεις ότι έχει περίοδο περιστροφής 13,5 ώρες. Στα πλαίσια του προγράμματος TNOs are Cool: A survey of the trans-Neptunian region, ο Χουγιά ήταν ένα από τα αντικείμενα που επιλέχθηκε για να παρατηρηθεί από το διαστημικό τηλεσκόπιο Χέρσελ. Με βάση τέσσερις διαφορετικές μετρήσεις που έγιναν υπολογίστηκε ότι ο Χουγιά έχει διάμετρο περίπου 438 ± 25 χιλιόμετρα. Μια μετέπειτα μελέτη συνοπολόγισε στην εκτίμησή της περισσότερες παρατηρήσεις και κατέληξει ότι το σύστημα έχει διάμετρο περίπου 460 χιλιόμετρα, 406 ±16 χλμ για το κύριο σώμα και 213 ±30 για το δορυφόρο.
Δορυφόρος
Σε εικόνες από το διαστημικό τηλεσκόπιο Χαμπλ που τραβήχθηκαν τις 6 Μαΐου 2012 ανακαλύφθηκε από τους K. S. Noll, W. M. Grundy, H. Schlichting, R. Murray-Clay και S. D. Benecchi η ύπαρξη ενός δορυφόρου γύρω από τον Χουγιά. Η ύπαρξη του δορυφόρου επιβεβαιώθηκε με την επανεξέταση φωτογραφιών από το Χαμπλ που τραβήχθηκαν τις 30 Ιουνίου-1 Ιουλίου 2002. Η ανακοίνωση έγινε στο τηλεγράφημα IAUC 9253 τις 12 Ιουλίου 2012, μαζί με την ανάκαλυψη του πέμπτου δορυφόρου του Πλούτωνα. Ο δορυφόρος είναι 1,4 βαθμούς πιο αχνός από τον Χουγιά, γεγονός που αντιστοιχεί σε διάμετρο περίπου 200 χιλιομέτρων. Υπολογίστηκε ότι ο δορυφόρος περιφέρεται σε απόσταση 1.800 χιλιομέτρων από το κύριο αντικείμενο. Κάθε περιφορά θέλει περίπου 3 μέρες.
Παραπομπές
Χουγια Χουγια
Κοιλιακή διάταση
Η κοιλιακή διάταση συμβαίνει όταν ουσίες, όπως αέρας ή υγρό, συσσωρεύονται στην κοιλιά προκαλώντας τη διαστολή της. Είναι συνήθως ένα σύμπτωμα μιας υποκείμενης νόσου ή δυσλειτουργίας του σώματος, παρά μια ασθένεια από μόνη της. Τα άτομα που πάσχουν από αυτή την κατάσταση συχνά την περιγράφουν ως «αίσθημα φουσκώματος». Οι πάσχοντες συχνά βιώνουν μια αίσθηση πληρότητας, πίεση στην κοιλιά και μερικές φορές ναυτία, πόνο ή κράμπες. Στις πιο ακραίες περιπτώσεις, η ανοδική πίεση στο διάφραγμα και στους πνεύμονες μπορεί επίσης να προκαλέσει δύσπνοια. Μέσα από μια ποικιλία αιτιών (δείτε παρακάτω), το φούσκωμα οφείλεται συχνότερα στη συσσώρευση αερίων στο στομάχι, στο λεπτό έντερο ή στο παχύ έντερο. Η αίσθηση πίεσης συχνά ανακουφίζεται, ή τουλάχιστον μειώνεται, με το ρέψιμο ή τον μετεωρισμό. Τα φάρμακα που κατακαθίζουν τα αέρια στο στομάχι και τα έντερα χρησιμοποιούνται επίσης συνήθως για τη θεραπεία της δυσφορίας και τη μείωση της κοιλιακής διάτασης.
Αιτίες
Οι ειδικοί πιστεύουν ότι μια κύρια αιτία μη φυσιολογικού φουσκώματος είναι η υπερβολική κατανάλωση φαγητού και η κατάποση αέρα, γνωστή ως αεροφαγία. Άλλες αιτίες φουσκώματος και διάτασης περιλαμβάνουν φλεγμονώδεις νόσους του εντέρου, όπως η νόσος του Κρον και η ελκώδης κολίτιδα, το σύνδρομο ευερέθιστου εντέρου, ο διαβήτης, η λειτουργική δυσπεψία ή η παροδική δυσκοιλιότητα. Σε σπάνιες περιπτώσεις, μπορεί να εμφανιστεί φούσκωμα σε άτομα που έχουν δυσανεξία στο γάλα (δυσανεξία στη λακτόζη), λοιμώξεις από παράσιτα όπως giardia, τροφική δηλητηρίαση (βακτήρια), κοιλιοκάκη, σοβαρό πεπτικό έλκος ή απόφραξη του εντέρου.
Η καρδιακή ανεπάρκεια και η κίρρωση είναι επίσης μια κοινή αιτία διάτασης. Και στις δύο αυτές διαταραχές, το υγρό συσσωρεύεται στην κοιλιά και δημιουργεί μια αίσθηση πληρότητας. Η κοιλιακή διάταση μπορεί επίσης να είναι σύμπτωμα καρκίνου των ωοθηκών. Οι γυναίκες είναι πιο επιρρεπείς στο φούσκωμα και συχνά εντοπίζουν αυτά τα συμπτώματα κατά τη διάρκεια της εμμηνόρροιας. Ορισμένα άτομα που αναπτύσσουν διάταση μπορεί να έχουν είτε κακή κινητικότητα του εντέρου τους είτε μπορεί να είναι υπερευαίσθητα στις αισθήσεις του εντέρου. Ορισμένα φάρμακα, όπως αντικαταθλιπτικά και αντισπασμωδικά, μπορούν να συμβάλουν στη μείωση της περίσταλσης. Μελέτες έχουν δείξει ότι η κατάποση αέρα κατά τη διάρκεια του φαγητού ή η καθυστερημένη εκκένωση του στομάχου από υπεροξύτητα οδηγεί σε φούσκωμα μετά το γεύμα. Τα άτομα με δυσκοιλιότητα παραπονιούνται επίσης για φούσκωμα. Σε ορισμένα άτομα που είναι υπερευαίσθητα, οποιοσδήποτε όγκος αέρα μπορεί να εκληφθεί ως πληρότητα και μπορεί να μην υπάρχει πραγματική κοιλιακή διάταση.
Η κοιλιακή διάταση (ή «φουσκωμένη κοιλία») μπορεί να είναι σημάδι πολλών άλλων καταστάσεων, όπως:
Το επίμονο ή επαναλαμβανόμενο φούσκωμα μπορεί να προκληθεί από εντερικά παράσιτα, άλλες λοιμώξεις ή άλλες ιατρικές καταστάσεις.
Διάγνωση
Το πρώτο βήμα στη διάγνωση είναι ο προσδιορισμός της αιτιολογίας της κοιλιακής διάτασης. Μετά τη διαφορική διάγνωση της κοιλιακής διάτασης, είναι σημαντικό να ληφθεί ένα προσεκτικό ιατρικό ιστορικό.
Εδώ είναι οι πιο συχνές αιτίες κοιλιακής διάτασης που ταξινομούνται ως υποκείμενη αιτία και ως δευτεροπαθής νόσος.
Ως αιτία υποκείμενης νόσου:
Ως δευτερογενής αιτία ασθένειας:
Θεραπεία
Το φούσκωμα δεν είναι απειλητικό για τη ζωή. Στις περισσότερες περιπτώσεις, το φούσκωμα μπορεί να αντιμετωπιστεί με απλές θεραπείες στο σπίτι και αλλαγές στον τρόπο ζωής.
Τρόφιμα
Ορισμένες τροφές είναι γνωστό ότι επιδεινώνουν το φούσκωμα. Τα ανεπαρκώς αφομοιωμένα συστατικά πολλών τροφίμων απεκκρίνονται στο παχύ έντερο όπου αποδομούνται από βακτήρια, τα οποία παράγουν υπερβολικά αέρια. Ανάλογα με το άπεπτο συστατικό, αυτό μπορεί να επηρεάσει την οσμή και τον όγκο του αερίου που δημιουργείται.
Η υπερβολική πρόσληψη φυτικών ινών είναι μια γνωστή αιτία ρεψίματος, αερίων και φουσκώματος. Πολλά λαχανικά είναι γνωστό ότι προκαλούν φούσκωμα λόγω των υψηλών επιπέδων φυτικών ινών και άπεπτων σακχάρων όπως η ραφινόζη (π.χ. φασόλια, λάχανο, μπρόκολο).
Υπάρχουν πολλά άτομα που δεν μπορούν να ανεχθούν τα γαλακτοκομικά προϊόντα λόγω δυσανεξίας στη λακτόζη. Τέτοιες τροφές θα πρέπει να αποκλείονται από τη διατροφή εάν εμφανιστούν συμπτώματα.
Κραυγή από το Διάστημα
Κραυγή Από Το Διάστημα (αγγλικά: Dead Space) είναι αμερικάνικη ταινία επιστημονικής φαντασίας παραγωγής 1991 σε σκηνοθεσία Φρεντ Γκάλο και πρωταγωνιστούν οι Μαρκ Σίνγκερ, Λάουρα Τέιτ και Τζούντιθ Τσαπμαν.
Κοιλιακή διάταση
Φάρμακα
Για μερικούς ανθρώπους, τα επαναλαμβανόμενα συμπτώματα διάτασης επιδεινώνουν την ποιότητα ζωής τους και έτσι πολλοί καταφεύγουν σε συμπληρώματα υγείας ή φάρμακα. Τα συμπληρώματα διατροφής που περιέχουν διάφορα ένζυμα, έχουν σχεδιαστεί για να βοηθήσουν στη διάσπαση των σύνθετων υδατανθράκων και λαχανικών, προκειμένου να μειωθούν οι ουσίες στο έντερο που προκαλούν βακτηριακή υπερανάπτυξη και επακόλουθο φούσκωμα. Αν και αυτά τα ένζυμα μπορούν να βοηθήσουν στη μείωση των αερίων και του ρεψίματος, μπορεί να μην μειώνουν πάντα το φούσκωμα.
Κραυγή από το Διάστημα
Πλοκή
Μια ερευνητική βάση σε ένα μακρινό πλανήτη καλεί έναν διαγαλαξιακό αστυνόμο για να σταματήσει ένα μεταλλαγμένο τέρας που ελευθερώθηκε από το εργαστήριο της βάσης και σκοτώνει τα μέλη της βάσης.
Κοιλιακή διάταση
Φάρμακα
Άλλες μη ιατρικές συνταγές που συνιστώνται για το φούσκωμα περιλαμβάνουν τη σιμεθικόνη και τον ενεργό άνθρακα. Τα προβιοτικά χρησιμοποιούνται επίσης για τη θεραπεία του φουσκώματος με βάση τη θεωρία ότι η βελτίωση της εντερικής χλωρίδας θα βελτιώσει την πέψη και θα μειώσει την παραγωγή αερίων.
Κραυγή από το Διάστημα
Κυκλοφορία
Η ταινία κυκλοφόρησε σε διπλό DVD από την Shout! Factory μαζί με το Βαθύτερος Τρόμος το 2010.
Κοιλιακή διάταση
Εξωτερικοί σύνδεσμοι
Κατηγορία:Συμπτώματα και σημάδια: Πεπτικό σύστημα και κοιλιά
Τετραγωνισμός του κύκλου
right|thumb|Το πράσινο τετράγωνο και ο μπλε κύκλος του σχήματος έχουν το ίδιο εμβαδόν. Ο Τετραγωνισμός του κύκλου είναι ένα από τα αρχαιότερα γεωμετρικά προβλήματα. Η διατύπωσή του είναι απλή: Ζητείται η κατασκευή με κανόνα και διαβήτη ενός τετραγώνου του οποίου το εμβαδόν να είναι ίσο με το εμβαδόν ενός δοθέντος κύκλου. Το 1882, ο μαθηματικός Φέρντιναντ Φον Λίντεμαν (Ferdinand von Lindemann) απέδειξε το αδύνατο της επίλυσης του προβλήματος.
Το πρόβλημα
right|thumb|Ο κύκλος και το τετράγωνο του σχήματος έχουν το ίδιο εμβαδόν. Παρόλα αυτά δεν υπάρχει μια γεωμετρική μέθοδος που επιτρέπει να μεταβαίνουμε από το σχήμα στα αριστερά στο σχήμα στα δεξιά. Τετραγωνίζω τον κύκλο σημαίνει ότι κατασκευάζω, με γεωμετρική ή αλγεβρική μέθοδο, ένα τετράγωνο με εμβαδόν ίσο με το εμβαδόν του κύκλου.
Η δυσκολία του προβλήματος συνίσταται σε δύο περιορισμούς που έθεσαν σε αυτό οι αρχαίοι Έλληνες μαθηματικοί. Πιο συγκεκριμένα, για να θεωρηθεί αποδεκτή μία λύση του προβλήματος, σε αυτήν θα πρέπει: Αποδεικνύεται ότι το πρόβλημα του τετραγωνισμού του κύκλου επιλύεται εύκολα αν άρουμε οποιονδήποτε από αυτούς τους δύο περιορισμούς.
Η επίλυση του προβλήματος συνδέεται άμεσα με την υπερβατικότητα του αριθμού π: Αν κάποιος έχει καταφέρει να τετραγωνίσει τον κύκλο, σημαίνει ότι με κάποιο τρόπο έχει υπολογίσει μία συγκεκριμένη αλγεβρική τιμή για το π. Κάτι τέτοιο όμως δεν είναι εφικτό στην περίπτωση που ο αριθμός π είναι υπερβατικός, οπότε δεν έχει συγκεκριμένη αλγεβρική τιμή. Πράγματι, το ενδιαφέρον για την επίλυση του προβλήματος του τετραγωνισμού του κύκλου εξανεμίσθηκε το 1882, όταν ο Φέρντιναντ φον Λίντεμαν απέδειξε ότι το π είναι υπερβατικός αριθμός.
Ο κύκλος τετραγωνίζεται:
1) με την έλικα του Αρχιμήδη
3) με την κογχοειδή του Νικομήδη.
Υπάρχουν βέβαια τεχνάσματα, όπως η σύνδεση της επιφάνειας κερατοειδούς τόρου με το πρώτο θεώρημα του Αρχιμήδη στο έργο του «Μέτρηση Κύκλου»
Ο «τετραγωνισμός του κύκλου» ως μεταφορά
Ο τετραγωνισμός του κύκλου είναι ένα από τα διασημότερα μαθηματικά προβλήματα. Ένα μεγάλο πλήθος μαθηματικών, από την αρχαιότητα μέχρι τα τέλη του 19ου αιώνα, έχουν αφιερώσει μεγάλο κομμάτι της εργασίας τους στην προσπάθεια να τετραγωνίσουν τον κύκλο.
Αυτό είχε ως αποτέλεσμα η φράση «τετραγωνίζω τον κύκλο» να υιοθετηθεί και από την κουλτούρα των μη μυημένων στα μαθηματικά, ως συνώνυμη του «επιδιώκω το ακατόρθωτο / το καταδικασμένο σε αποτυχία». Στην ελληνική γλώσσα για παράδειγμα, η φράση «σιγά μην τετραγωνίσουμε και τον κύκλο» υποδηλώνει άρνηση συμμετοχής σε μια προσπάθεια που είναι από δύσκολο έως αδύνατο να οδηγήσει σε επιτυχία.
Βιβλιογραφία
1. Σωτήρης Γκουντουβάς, Γεωμετρικές Διαδρομές, Αθήνα, 2021
Εξωτερικοί σύνδεσμοι
Κατηγορία:Κανόνας και διαβήτης Κατηγορία:Πι
Γλώσσα Κάνγκρι
Η Κάνγκρι (Ντεβανάγκαρι: कांगड़ी) είναι Ινδοάρια γλώσσα που ομιλείται στη βόρεια Ινδία, κυρίως στις επαρχίες Κάνγκρα, Χαμιρπούρ, Μπιλασπούρ και Ούνα του Χιμάτσαλ Πραντές και τις επαρχίες Παθανκότ, Γκουρντασπούρ και Χοσιαρπούρ της πολιτείας Παντζάμπ. Είναι συνδεδεμένη με τους κατοίκους της κοιλάδας Κάνγκρα. Ο συνολικός αριθμός ομιλητών εκτιμήθηκε στα 1.7 εκατομμύρια άτομα (το 1996), ενώ αυτοί που ανέφεραν τα Κάνγκρι ως την γλώσσα τους στην απογραφή του 2001 ήταν 1.1 εκατομμύρια άτομα. Γραφόταν με το αλφάβητο Τάκρι. αριστερά|μικρογραφία|Η λέξη "Κάνγκρι" στο γραπτό αλφάβητο Τάκρι Η ακριβή της θέση εντός της Ινδοάριας γλωσσικής οικογένειας είναι υποκείμενη σε διαφορές. Μερικοί μελετητές την ταξινομούν ως διάλεκτο της γλώσσας Ντόγκρι που ομιλείται προς τα δυτικά, ενώ άλλοι έχουν δει την τάση της να συγγενεύει περισσότερο με τις διαλέκτους Παχάρι που ομιλούνται στα ανατολικά: τις Μαντεάλι, Τσαμπεάλι και Κουλλούι.
Η Κάνγκρι έχει δύο υποδιαλέκτους, τις Χαμιρπούρι και Παλαμπούρι.
Εξωτερικοί σύνδεσμοι
Κατηγορία:Γλώσσες της Ινδίας Κατηγορία:Ινδοάριες γλώσσες
Αλίκη Γεωργούλη
Η Αλίκη Γεωργούλη (Αθήνα 22 Δεκεμβρίου 1931 - Αθήνα 25 Ιουλίου 1995) ήταν Ελληνίδα ηθοποιός.
Βιογραφικό
Σπούδασε στην Δραματική Σχολή του Ωδείου Αθηνών. Πρωτοεμφανίστηκε στο θέατρο το 1953 στο έργο του Τζορτζ Μπέρναρντ Σω "Ο άνθρωπος του διαβόλου". Συνεργάστηκε πολλές φορές με τον Μάνο Κατράκη και με τον Αλέκο Αλεξανδράκη, με τον οποίο παντρεύτηκε το 1956. Χώρισαν το 1965. Μαζί του έπαιξε σε πολλές ταινίες.
Στο σινεμά πρωτοεμφανίστηκε το 1953 στην ταινία Εύα της Μαρίας Πλυτά. Έλαβε μέρος σε 15 ταινίες. Μερικές από αυτές είναι Το αγοροκόριτσο (1959), Ο Ηλίας του 16ου (1959), Έγκλημα στα παρασκήνια (1960), Συνοικία το όνειρο (1961), Ο θίασος (1975).
Μέχρι λίγο καιρό πριν φύγει απο την ζωή έπαιζε στο θέατρο "Αποθήκη" στου Ψυρρή, στην Αθήνα. Πέθανε από καρκίνο και κηδεύτηκε δημοσία δαπάνη στο νεκροταφείο Ζωγράφου. Γιος της είναι ο φωτογράφος Γιώργος Καλφαμανώλης.
Το 1995, κυκλοφόρησε το μοναδικό βιβλίο της Γεωργούλη με τίτλο Από τον Λένιν στον Βερσάτσε από τις εκδόσεις Κάκτος. Στο οπισθόφυλλο του βιβλίου διαβάζουμε:"Το βιβλίο ΕΙΝΑΙ όμορφο, όπως ήταν κι η Αλίκη. Είναι ιστορίες που μπλέκονται μεταξύ τους και αφηγούνται όχι τόσο τη ζωή της, όσο περιστατικά που έχουν πλάκα, ενδιαφέρον, συγκινήσεις και εικόνες από άλλες εποχές, κι ακόμα απ' την εποχή που ζούμε. Τα πρόσωπα που ήξερε κι αγαπούσε περνάνε μεσ' απ' τις σελίδες λέγοντας τις δικές τους ιστορίες. Ο Τσαρούχης, ο Κατράκης, ηθοποιοί, καλλιτέχνες, φίλοι λένε τις ατάκες τους και φεύγουν για να δώσουν τη θέση τους σε άλλους που συνεχίζουν απλά, φυσικά, όπως ακριβώς μιλάνε οι άνθρωποι μεταξύ τους, όταν δεν έχουν πολλά πράγματα να κρύψουν."
Θεατρικές Παραστάσεις
Συμπληρωματικός κατάλογος θεατρικών παραστάσεων
Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου
Παραπομπές
Κατηγορία:Ελληνίδες ηθοποιοί κινηματογράφου Κατηγορία:Ελληνίδες ηθοποιοί τηλεόρασης Κατηγορία:Ελληνίδες ηθοποιοί θεάτρου Κατηγορία:Απόφοιτοι του Ωδείου Αθηνών
Ουκρανικές βουλευτικές εκλογές 2014
Πρόωρες βουλευτικές εκλογές για την Verkhovna Rada διεξήχθησαν στην Ουκρανία στις 26 Οκτωβρίου 2014. Οι αυτονομιστές στο Ντονέτσκ και στο Λουχάνσκ ψήφισαν στις δικές τους βουλευτικές εκλογές, στις 2 Νοεμβρίου.
Ο Πρόεδρος της Ουκρανίας, Πέτρο Ποροσένκο, ανακοίνωσε την ημερομηνία των εκλογών στις 25 Αυγούστου 2014. Ο Ποροσένκο πίεζε για βουλευτικές εκλογές μετά τη νίκη του στις προεδρικές εκλογές το Μάιο του 2014. Εξαιτίας του σοβούντος Πολέμου στο Ντονμπάς και της προσάρτησης της Κριμαίας από τη Ρωσία, οι εκλογές δεν έγιναν σε όλες τις περιοχές της Ουκρανίας. Εξαιτίας της μη διεξαγωγής εκλογών οι 27 έδρες από τις συνολικά 450 έδρες έμειναν κενές.
Συνολικά 2.321 διεθνείς παρατηρητές έκαναν αίτηση για να εποπτεύσουν τις εκλογές.
Το Μπλοκ του Πέτρο Ποροσένκο κέρδισε τις περισσότερες έδρες στις εκλογές (132). ) Η επίσημη συμμετοχή ήταν 52,42%.
Αποτελέσματα
Η Εκλογική Επιτροπή ανακοίνωσε τα εκλογικά αποτελέσματα στις 10 Νοεμβρίου. Verkhovna Rada, 26 Οκτωβρίου 2014 !width="100pt" style="background-color:#E9E9E9"|Λίστα ψήφοι !width="50pt" style="background-color:#E9E9E9;text-align:center;" |% !width="100pt" style="background-color:#E9E9E9;text-align:center;" |Μετατόπιση % !width="50pt" style="background-color:#E9E9E9;text-align:center;" |Έδρες (περιφέρειες) !width="50pt" style="background-color:#E9E9E9;text-align:center;" |Έδρες (αναλογικά) !width="50pt" style="background-color:#E9E9E9;text-align:center;" |Έδρες (σύνολο) !width="50pt" style="background-color:#E9E9E9;text-align:center;" |Έδρες (% του συνόλου) !width="100pt" style="background-color:#E9E9E9;text-align:center;" |Μεταβολή (2012)
Διεξαγωγή
Οι εκλογές εποπτεύτηκαν από 2.321 διαπιστευμένους ξένους παρατηρητές.
Επακόλουθα
Έπειτα από διαβουλεύσεις το Μπλοκ του Πέτρο Ποροσένκο, το Μέτωπο του Λαού, η Πατρίδα και το Ριζοσπαστικό Κόμμα υπέγραψαν συμφωνία για σχηματισμό κυβέρνησης συνασπισμού στις 21 Νοεμβρίου 2014.
Το νέο κοινοβούλιο συνεδρίασε για πρώτη φορά στις 27 Νοεμβρίου. Ο Αρσένι Γιάτσενιουκ επιβεβαιώθηκε στην πρωθυπουργία με 341 ψήφους.
Η νέα κυβέρνηση εγκρίθηκε από το κοινοβούλιο στις 2 Δεκεμβρίου.
Εξωτερικοί σύνδεσμοι
2014 βουλευτικές
Τρεις Ιεράρχες
thumb| Οι Τρεις Ιεράρχες σε αγιογραφία. |267x267px Την ονομασία Τρεις Ιεράρχες έχουν τρεις άγιοι και Θεολόγοι της Ορθόδοξης Χριστιανικής πίστεως, προστάτες των γραμμάτων και των μαθητών, ο Ιωάννης ο Χρυσόστομος, ο Βασίλειος ο Μέγας και ο Γρηγόριος ο Ναζιανζηνός ή Θεολόγος.
Αναδείχθηκαν Πατέρες της Εκκλησίας και Άγιοι. Η γνώση και η δράση τους, τούς έδωσε τον τίτλο των Μεγίστων Φωστήρων, όπως ψέλνεται και στο τροπάριό τους: «Τους Τρεις Μεγίστους Φωστήρας Της Τρισηλίου Θεότητος...».
Η καθιέρωση της Εκκλησιαστικής Εορτής των Τριών Ιεραρχών
Η εορτή των Τριών Ιεραρχών καθιερώθηκε γύρω στα μέσα του 11ου αιώνα και στα χρόνια του Κωνσταντίνου Θ' Μονομάχου ή του  Αλέξιου Α΄Κομνηνού από τον Μητροπολίτη Ευχαΐτων Ιωάννη Μαυρόποδα ο οποίος συνέθεσε τμήμα της Ακολουθίας για τους Τρεις Αγίους της Εκκλησίας. Μέσα στην Ακολουθία ο Μαυρόπους υμνεί τη σημασία του έργου και την ποιότητα της δράσης τους και τονίζει τη σχέση της Τριανδρίας με τον Τρισυπόστατο Θεό για την Ορθόδοξη Εκκλησία. Οι απαρχές της Εορτής πρέπει να εντοπισθούν σε μια περίοδο «διανοητικού αναβρασμού». Είναι η εποχή που ο Κωνσταντίνος Θ' Μονομάχος αναδιοργάνωνε τη Νομική Σχολή της Κωνσταντινούπολης η οποία κατάρτιζε τα μελλοντικά στελέχη της Βυζαντινής διοίκησης, στελεχώνοντας τη Σχολή με λόγιους όχι αριστοκρατικής καταγωγής: σε αυτούς συμπεριλαμβάνονταν ο Μιχαήλ Ψελλός, ο Ιωάννης Ξιφιλίνος και ο Ιωάννης Μαυρόπους. Οι μεταρρυθμίσεις που ο Κωνσταντίνος Θ΄ προωθούσε και με τις οποίες ταυτίστηκε ο Ψελλός και η ομάδα του τους εξανάγκασε έναν-έναν σε παραίτηση στη συνέχεια. Πράγματι, οι συνεχείς επιθέσεις εκ μέρους του παλιού δικαστή Οφρυδά ήταν μια έκφραση δυσαρέσκειας για τον τρόπο στέρησης του ελέγχου της νομικής εκπαίδευσης εκ μέρους των καθημερινών εργατών του νόμου, της συντεχνίας των συμβολαιογράφων. Τα πνευματικά ενδιαφέροντα των Ψελλού και Ιωάννη Ιταλού και ο προσανατολισμός τους στην θύραθεν σκέψη προκάλεσε την αντίδραση της Εκκλησίας η οποία επιθυμεί να ελέγξει την εκπαίδευση και να την απαλλάξει από τα όποια περιττά της στοιχεία. Οι Τρεις Άγιοι εμφανίζονται μαζί το 1066 στο Ψαλτήριο Θεοδώρου και σε όλη τη διάρκεια του 11ου αιώνα όλο και πιο συχνά σε εικονογραφημένα χειρόγραφα. Στα Ευχάιτα πρέπει να καθιερώθηκε για πρώτη φορά η εορτή όταν ήταν εκεί ο Μαυρόποδας Μητροπολίτης. Η μνήμη των Τριών Ιεραρχών θεωρείται ότι έρχεται να συμβολίσει μεταφορικά την Αγία Τριάδα και τον ρόλο των Τριών Πατέρων στη διαμόρφωση του τριαδικού δόγματος και να υποδηλώσει τα όρια προσέγγισης του ελληνικού φιλοσοφικού στοχασμού. Ουσιαστικά η εκκλησιαστική εορτή θεσπίστηκε με σκοπό την κατασίγαση της εγερθείσης διάστασης σχετικά με την αξιολογική ιεράρχησή τους και δεν ήταν παρά ένα απλό επεισόδιο της ιστορίας της Εκκλησίας της Κωνσταντινούπολης, καθώς ο καθορισμός περιελάμβανε τρεις πατέρες οι οποίοι ανήκαν στο κλίμα του Οικουμενικού Πατριαρχείου.
Πριν την ίδρυση του Ελληνικού κράτους
Η αυτονόμηση της Εορτής από το Εκκλησιαστικό πλαίσιο και η θεσμοθέτησή της ως σχολικής εκδήλωσης δεν αναφέρεται πριν από τον 19ο αιώνα. Προηγείται αυτής, σύμφωνα με την ιστορικό Έφη Γαζή, η τέλεση μνημοσύνου την ημέρα της εορτής των Τριών Ιεραρχών, για τους χορηγούς σχολείων στη συνοικία Σταυροδρόμι της Κωνσταντινούπολης από τον Πατριάρχη Καλλίνικο Ε΄ το 1805. Άλλη μια αναφορά υπάρχει για την Ευαγγελική Σχολή Σμύρνης και τον εορτασμό κατά την 30η Ιανουαρίου της Μνήμης των ευεργετών και συνδρομητών του σχολείου από το 1812-1813. Στην Ιόνιο Ακαδημία οι Τρεις Ιεράρχες θεωρούνται και τιμώνται ως οι προστάτες της από τη σύστασή της (1824-1826). Στην οθωμανοκρατούμενη Μυτιλήνη έχουμε πανηγυρικούς από το 1859 τουλάχιστον.
Με την ίδρυση του Ελληνικού κράτους
Οι διαδικασίες καθιέρωσης της εορτής ως εκπαιδευτικής συνδέονται με το Εθνικό και Καποδιστριακό Πανεπιστήμιο Αθηνών, όταν σε συνεδρίαση του Ακαδημαϊκού Συμβουλίου στις 9 Αυγούστου του 1841, η οποία πραγματοποιήθηκε με αφορμή τον θάνατο του καθηγητή του ιδρύματος Δημήτριου Μαυροκορδάτου και δωρεάς στο Πανεπιστήμιο Αθηνών της οικίας του θανόντος από τον πατέρα του, θέλησαν να τον τιμήσουν. Τελικά προκρίθηκε η καθιέρωση μνημοσύνου υπέρ των ευεργετών του Πανεπιστημίου κατά την Εκκλησιαστική Εορτή των Τριών Ιεραρχών. Ο πρώτος Εορτασμός-μνημόσυνο πραγματοποιήθηκε στις 30 Ιανουαρίου 1842. Η πραγματική θεσμοθέτηση της εορτής όμως θα καθυστερήσει: θα πραγματοποιηθεί το 1911 όταν το ανώτατο αυτό ακαδημαϊκό ίδρυμα θα αποκτήσει τον καινούργιο οργανισμό του και μέσα σε αυτόν θα προσδιορίσει και τις εορτές του.
Εκκλησιαστικοπολιτικές και ιδεολογικές παράμετροι της καθιέρωσης της εκπαιδευτικής Εορτής
Είναι η εποχή που το ζήτημα της Αυτοκεφαλίας της Ελλαδικής Εκκλησίας και των συνακόλουθων αντιδράσεων αποτελεί μείζον πολιτικό θέμα. Οι σχέσεις μεταξύ Αθήνας και Φαναρίου, αλλά και Ελληνικού Βασιλείου και Ρωσίας είναι ψυχρές έως τεταμένες. Παράλληλα είχαν αρθρωθεί επιφυλάξεις για τον ρόλο του νεοπαγούς θεσμού του Πανεπιστημίου και το αν θα εκτόπιζε την Εκκλησία από τα εκπαιδευτικά πράγματα κι αν θα ήταν φιλικά προσκείμενος στη θρησκεία. Όπως επισημαίνει η Έφη Γαζή, η καθιέρωση της πανεπιστημιακής αυτής εορτής στα μέσα του 19ου αιώνα εγγράφεται στο πλαίσιο της «απόσεισης των κατηγοριών περί αθεΐας» στην «προβολή και του Πανεπιστημίου ως χώρου διαφύλαξης παραδοσιακών αξιών» και στη «σύνδεσή του με την αυτοκέφαλη Εκκλησία». Από την τρίτη δεκαετία του 19ου αιώνα «αδιάκοπη είναι η διασταύρωση της επίσημης Θρησκευτικής ζωής με την κοσμική Ελληνική ζωή». Και αυτό αποτυπώνει μεταξύ άλλων η καθιέρωση της συγκεκριμένης εορτής.
Υμνολογία
Απολυτίκιο (Ἦχος α')
Τούς Τρεῖς Μεγίστους Φωστῆρας τῆς Τρισηλίου Θεότητος, τούς τήν οἰκουμένην ἀκτῖσι δογμάτων θείων πυρσεύσαντας, τούς μελιῤῥύτους ποταμούς τῆς σοφίας, τούς τήν κτίσιν πᾶσαν θεογνωσίας νάμασι καταρδεύσαντας, Βασίλειον τόν Μέγαν, καί τόν Θεολόγον Γρηγόριον, σύν τῷ κλεινῷ Ἰωάννη, τῷ τήν γλῶτταν Χρυσοῤῥήμονι, πάντες οἱ τῶν λόγων αὐτῶν ἐρασταί, συνελθόντες ὕμνοις τιμήσωμεν· αὐτοί γάρ τῇ Τριάδι, ὑπέρ ὑμῶν ἀεί πρεσβεύουσιν.
Εξωτερικοί σύνδεσμοι
Κατηγορία:Χριστιανική θεολογία
Ένωση Ποδοσφαιρικών Σωματείων Πρέβεζας-Λευκάδας
Η Ένωση Ποδοσφαιρικών Σωματείων Πρέβεζας - Λευκάδας (Ε.Π.Σ.Π.Λ.) είναι το όργανο διοίκησης του ποδοσφαίρου στον Νομό Πρέβεζας και στον Νομό Λευκάδας. Στην Ένωση συμμετέχουν και ομάδες από τους τέως «καποδιστριακούς δήμους» Ανακτορίου και Κεκροπίας του Νομού Αιτωλίας & Ακαρνανίας. Εδρεύει στην Πρέβεζα και είναι μέλος της Ελληνικής Ποδοσφαιρικής Ομοσπονδίας (Ε.Π.Ο.). Είναι υπεύθυνη για τη διεξαγωγή του τοπικού πρωταθλήματος και του κυπέλλου, όπως και των πρωταθλημάτων εφήβων και παίδων. Συντονίζει επίσης τις δραστηριότητες των μικτών ομάδων νέων και παίδων, οι οποίες εκπροσωπούν τον νομό σε εθνικό επίπεδο.
Η Ένωση απονέμει ετήσια έπαθλα στους καλύτερους σκόρερ και Κύπελλο Ήθους στις ομάδες με την καλύτερη βαθμολογία «ευ αγωνίζεσθαι» (fair play) της κάθε κατηγορίας.
Ιστορία
Η Ένωση Ποδοσφαιρικών Σωματείων Πρέβεζας - Λευκάδας συστάθηκε το 1981.
Έμβλημα
Το έμβλημα άλλαξε το 2018 για πρώτη φορά. Σε αυτό εκτός από τα τείχη της Νικόπολης, προστέθηκε ο Πήγασος που συμβολίζει τη Λευκάδα.
Πρωτάθλημα
Η δομή του πρωταθλήματος της Ε.Π.Σ. Πρέβεζας - Λευκάδας είναι η εξής:
Πρωταθλήτριες
Πηγή: Ελληνικό Ερασιτεχικό Ποδόσφαιρο
Σύνολο
Το 2013 ως «Α.Ο. Αγίου Θωμά Πρέβεζας»
Κύπελλο
Στο θεσμό του κυπέλλου συμμετέχουν τα σωματεία της Ε.Π.Σ. Πρέβεζας - Λευκάδας.
Τελικοί
Πηγή: Ελληνικό Ερασιτεχικό Ποδόσφαιρο
Σούπερ Καπ
Στο θεσμό του Super Cup συμμετέχουν η εκάστοτε πρωταθλήτρια και κυπελλούχος της Ε.Π.Σ. Πρέβεζας-Λευκάδας.
Αναμετρήσεις
[1] Χρήση του Α.Φ.Μ. και μετονομασία της Κυπελλούχου 2013-2014 ως «Ελπίδες - Οδυσσέας Νυδριού».
Σύνολο τίτλων και συμμετοχές στους τελικούς
Το 2013 ως «Α.Ο. Αγίου Θωμά Πρέβεζας»
Συμμετοχές ομάδων Ε.Π.Σ.Π.-Λ. στα εθνικά πρωταθλήματα
Οι συμμετοχές των ομάδων της ΕΠΣ Πρέβεζας Λευκάδας στις 4 εθνικές κατηγορίες,ασχέτως των ονομασιών που είχαν κατά καιρούς. Ο Π.Α.Σ. Πρέβεζας έχει 2 συμμετοχές στη Β εθνική και 5 στην Γ εθνική όντας μέλος της Ε.Π.Σ. Ηπείρου. Επίσης αποχώρησε από το πρωτάθλημα Δ εθνικής τη σεζόν 2011-12 και δεν προσμετράται αυτή η συμμετοχή.
Ο Τηλυκράτης Λευκάδας έχει 1 συμμετοχή στην Γ εθνική όντας μέλος της Ε.Π.Σ. Ηπείρου.
Ο Αμβρακικός Βόνιτσας έχει 1 συμμετοχή στην Γ εθνική όντας μέλος της ΕΠΣ Ηπείρου.
Ρευματικός πυρετός
Ιστορική διαδρομή
Στο παρελθόν οι επιδημίες ρευματικού πυρετού και τα πολλά κρούσματα του, οδήγησαν στην υπόθεση ότι ο ρευματικός πυρετός πυροδοτείται πράγματι από λοίμωξη. Μετά από εκτεταμένη χρήση πενικιλίνης για τη θεραπεία της φαρυγγίτιδας και την πρόληψη νέων εξάρσεων σε ασθενείς με προηγούμενη έξαρση της νόσου παρατηρήθηκε θεαματική πτώση της συχνότητας εμφάνισης του ρευματικού πυρετού παγκοσμίως.
Επιδημιολογία
Στις αρχές του 20ου αιώνα, η συχνότητα του οξέος ρευματικού πυρετού στις ΗΠΑ ήταν 100-200/10.000 πληθυσμού. Στο χρονικό διάστημα 1985-1990, ο οξύς ρευματικός πυρετός σημείωσε έξαρση σε διάφορες περιοχές των ΗΠΑ. Μετά την εισαγωγή των αντιβιοτικών στη θεραπευτική η συχνότητα του οξύ ρευματικού πυρετού το 1980 μειώθηκε θεαματικά σε 0,23-1,88 άτομα/10.000 πληθυσμού και οι νέες περιπτώσεις αφορούσαν κυρίως παιδιά και εφήβους. Στις αναπτυσσόμενες όμως χώρες, ο οξύς ρευματικός πυρετός έχει μεγάλη επίπτωση και είναι η κύρια αιτία επίκτητης καρδιοπάθειας σε παιδιά και νέους ενήλικες. Στις χώρες αυτές υπολογίζεται ότι 5 με 10 εκατομμύρια παιδιά και νέοι ενήλικες πάσχουν από χρόνιο οξύ ρευματικό πυρετό και 90.000 άνθρωποι πεθαίνουν κάθε χρόνο από αυτό το νόσημα. Η νόσος προσβάλλει γενικά παιδιά και εφήβους και είναι σπάνια στους ενήλικές (20% των περιπτώσεων). Οι κάτοικοι της Χαβάης και της Νέας Ζηλανδίας, έχουν μεγάλη συχνότητα εμφάνισής του. Ο ρευματικός πυρετός είναι ακόμα συνήθης σε περιοχές της Αφρικής και της Ασίας.
Παθογένεση
Οι β- αιμολυτικοί στρεπτόκοκκοι, με βάση τις ανοσοχημικές διαφορές της πολυσακχαρίδης του κυτταρικού τους τοιχώματος διακρίνονται σε 20 ορο-ομάδες κατά Lancefield (A έως Η και K έως V). Οι ομάδες GAS (βακτήρια που ονομάζονται β αιμολυτικοί στρεπτόκοκκοι της ομάδας Α) διαβιούν φυσιολογικά στις ανώτερες αναπνευστικές οδούς, αλλά, κάτω από ορισμένες συνθήκες, μπορεί να προκαλέσουν πυώδη (π.χ. φαρυγγίτιδα, μολυσματικό κηρίο, κυτταρίτιδα, μυοσίτιδα, πνευμονία και επιλόχεια σήψη) αλλά και μη πυώδη  (π.χ. οξύς ρευματικός πυρετός, οξεία μεταστρεπτοκοκκική φαρυγγίτιδα) νοσήματα. Οι GAS παράγουν κυτταρολυτικές τοξίνες (στρεπτολυσίνη S και O), οι οποίες έχουν βλαπτική δράση στους ανθρώπινους ιστούς. Η στρεπτολυσίνη Ο ευθύνεται για την επίμονη αύξηση των επιπέδων των αντισωμάτων στον ορό, και χρησιμεύει σαν δείκτης των λοιμώξεων από GAS και των άσηπτων επιπλοκών τους. Οι παθογόνοι μικρο-οργανισμοί μεταδίδονται μέσω των στοματικών ή αναπνευστικών εκκρίσεων και παραμένουν πολλές εβδομάδες μετά την συμπτωματική ύφεση της λοίμωξης, αποτελώντας πηγή μετάδοσης της στο περιβάλλον. Μετά από περίοδο επώασης 2 - 4 ημερών, η λοίμωξη από GAS εκδηλώνεται με πονόλαιμο, πυρετό, κακουχία, κεφαλαλγία και λευκοκυττάρωση. Οι εκδηλώσεις αυτές διαρκούν 3 -5 ημέρες. Αρκετές εβδομάδες μετά την υποχώρηση του πονόλαιμου, η φαρυγγίτιδα μπορεί να καταλήξει σε οξύ ρευματικό πυρετό.
Διάγνωση
Δεδομένης της πολυμορφίας της νόσου, δεν υπάρχει ειδική δοκιμασία που να θέτει τη διάγνωση με απόλυτη βεβαιότητα. Ο ιατρός θα πραγματοποιήσει προσεκτική κλινική εξέταση που περιλαμβάνει έλεγχο των καρδιακών ήχων, του δέρματος και των αρθρώσεων. Για τη διάγνωση του ρευματικού πυρετού χρησιμοποιούνται τα αναθεωρημένα από την Αμερικάνικη Εταιρεία Καρδιολογίας, κριτήρια Jones, μείζονα και ελάσσονα:
Άλλα συμπτώματα
Για να τεθεί η διάγνωση, απαιτούνται δύο μείζονα ή ένα μείζον και δύο ελάσσονα κριτήρια, εφ’ όσον υπάρχουν ενδείξεις προηγηθείσας στρεπτοκοκκικής λοιμώξεως, δηλαδή αυξημένος τίτλος ASTO ή άλλων στρεπτοκοκκικών αντισωμάτων, θετική καλλιέργεια φαρυγγικού επιχρίσματος για στρεπτόκοκκο της ομάδος Α ή πρόσφατη οστρακιά.
Καρδίτιδα
Προσβάλλεται και το ενδοκάρδιο και προκαλείται ενδοκαρδίτιδα. Η ενδοκαρδίτιδα υποδηλώνει μια εκτεταμένη ιστολογική φλεγμονή και μακροσκοπικές μεταβολές που εμφανίζονται συνήθως στις ενδοκαρδιακές περιοχές υποκείμενες στις μέγιστες πιέσεις και αλλοιώσεις, δηλαδή στην αριστερή πλευρά της καρδιάς, στα σημεία κλεισίματος των βαλβίδων και επί οποιωνδήποτε σημείων κακής αιματικής ροής. Η βασική φλεγμονή περιπλέκεται από εξέλκωση της επιφάνειας των βαλβίδων που ακολουθείται από θρόμβωση με αιμοπετάλια και ινική υπό μορφή μικρών «εκβλαστήσεων») και το μυοκάρδιο (μυοκαρδίτιδα: είναι συχνή κατά τη διάρκεια της οξείας φάσης και είναι συνήθως ήπια ώστε σπάνια να προκαλεί καρδιακή ανεπάρκεια.) και το περικάρδιο (περικαρδίτιδα: εμφανίζεται κατά τη διάρκεια της οξείας φάσης της νόσου και είναι μία σημαντική αιτία της περικαρδιακής διήθησης). Επομένως πρόκειται για (πανκαρδίτιδα). Κλινικά, για τη διάγνωση της ρευματικής καρδίτιδας απαιτούνται ένα ή περισσότερα από τα παρακάτω ευρήματα: Η ρευματική καρδίτιδα επειδή συνήθως είναι ασυμπτωματική ή προκαλεί ήπια συμπτώματα, συνήθως διαγιγνώσκεται οψιμότερα, κατά την εξέταση του ασθενούς για χορεία.
Χορεία
Εμφανίζεται συχνότερα στα κορίτσια και εντός 1-6 μηνών από την στρεπτοκοκκική λοίμωξη και μπορεί να αποτελεί τη μόνη εκδήλωση της νόσου. Χαρακτηρίζεται από ακούσιες, απότομες, μη επαναλαμβανόμενες κινήσεις των άκρων και «γκριμάτσες». Η ομιλία είναι συχνά βραδεία και κολλώδης. Τα συμπτώματα απομακρύνονται συνήθως εντός εβδομάδων, άνευ υπολειμματικών στοιχείων.